Úradný vestník L 219 , 14/08/1990 S. 0049 - 0057

Fínske špeciálne vydanie: Kapitola 15 Zväzok 9 S. 0245

Švédske špeciálne vydanie: Kapitola 15 Zväzok 9 S. 0245



Smernica Rady z 27. júla 1990, ktorou sa mení a dopĺňa príloha II k smernici 86/280/EHS o limitných hodnotách a kvalitatívnych cieľoch pre vypúšťanie niektorých nebezpečných látok uvedených v zozname I prílohy k smernici 76/464/EHS (90/415/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 130s, so zreteľom na smernicu Rady 76/464/EHS zo 4. mája 1976 o znečistení spôsobenom určitými nebezpečnými látkami vypúšťanými do vodného prostredia spoločenstva [1], najmä na jej články 6 a 12, so zreteľom na návrh Komisie [2], so zreteľom na stanovisko Európskeho parlamentu [3], so zreteľom na stanovisko Hospodárskeho a sociálneho výboru [4], keďže na ochranu vodného prostredia spoločenstva pred znečisťovaním určitými nebezpečnými látkami zavádza článok 3 smernice 76/464/EHS systém predchádzajúceho povolenia ustanovujúceho emisné normy pre vypúšťanie látok uvedených v zozname I prílohy k uvedenej smernici; keďže článok 6 uvedenej smernice stanovuje, že sa pre tieto emisné normy stanovia limitné hodnoty a kvalitatívne ciele pre vodné prostredie ovplyvnené vypúšťaním týchto látok; keďže sa od členských štátov vyžaduje, aby uplatňovali limitné hodnoty s výnimkou prípadov, keď môžu použiť kvalitatívne ciele; keďže smernica 86/280/EHS [5], zmenená a doplnená smernicou 88/347/EHS [6], sa bude musieť na návrhy Komisie zmeniť a doplniť v súlade s vývojom vedeckých poznatkov týkajúcich sa najmä toxicity, stálosti a akumulácie uvedených látok v živých organizmoch a sedimentoch alebo v prípade zlepšenia najlepších dostupných technických prostriedkov; keďže je na tento účel potrebné stanoviť doplnky k uvedenej smernici, ktoré by sa týkali opatrení pre ďalšie nebezpečné látky, ako aj zmeny a doplnky k obsahu prílohy II; keďže článok 5 smernice 86/280/EHS stanovuje, že v prípade určitých významných zdrojov znečisťovania týmito látkami, inými, ako sú zdroje, na ktoré sa vzťahujú limitné hodnoty alebo vnútroštátne emisné normy, by sa mali navrhnúť osobitné programy na odstránenie takéhoto znečisťovania; keďže je vhodné, aby sa na malé množstvá vypúšťaných látok, ktoré podliehajú ustanoveniam článku 5 smernice 86/280/EHS, mohli uplatniť výnimky z požiadaviek článku 3 smernice 76/464/EHS; keďže na základe kritérií ustanovených v smernici 76/464/EHS by 1–2-dichlóretán, trichlóretén, tetrachlóretén a trichlórbenzén mali podliehať ustanoveniam smernice 86/280/EHS, PRIJALA TÚTO SMERNICU: Článok 1 Príloha II k smernici 86/280/EHS sa týmto mení a dopĺňa, ako je stanovené v prílohe k tejto smernici. Článok 2 1. Členské štáty najneskôr do 18 mesiacov od oznámenia tejto smernice uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou [7]. Bezodkladne o tom informujú Komisiu. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Táto smernica je adresovaná členským štátom. V Bruseli 27. júla 1990 Za Radu predseda E. Rubbi [1] Ú. v. ES L 129, 18.5.1976, s. 23. [2] Ú. v. ES C 253, 29.9.1988, s. 4. [3] Ú. v. ES C 96, 17.4.1989, s. 188. [4] Ú. v. ES C 23, 30.1.1989, s. 4. [5] Ú. v. ES L 181, 4.7.1986, s. 16. [6] Ú. v. ES L 158, 25.6.1988, s. 35. [7] Táto smernica bola členským štátom oznámená 31. júla 1990. -------------------------------------------------- PRÍLOHA ZMENY A DOPLNKY PRÍLOHY II K SMERNICI 86/280/EHS 1. Za názov sa dopĺňa toto: "8. týkajúce sa 1,2-dichlóretánu (EDC) 9. týkajúce sa trichlóreténu (TRI) 10. týkajúce sa tetrachlóreténu (PER) 11. týkajúce sa trichlórbenzénu (TCB)." 2. Dopĺňa sa tento oddiel: "VIII.: Osobitné ustanovenia týkajúce sa 1,2-dichlóretánu (EDC) (č. 59) [1] CAS 107–06–2" Položka A (59): Limitné hodnoty emisných noriem [2] Typ priemyselného zariadenia Typ priemernej hodnoty | Limitné hodnoty vyjadrené ako | Majú sa dodržiavať od | Majú sa dodržiavať od | hmotnosť (g/t) | koncentrácia (mg/l) | a)Len výroba 1,2-dichlóretánu (bez spracovania alebo použitia na tom istom mieste) | Mesačná | 4 | 2 | 1. 1. 1993 | | 2,5 | 1,25 | 1. 1. 1995 | | denná | 8 | 4 | 1. 1. 1993 | | 5 | 2,5 | 1. 1. 1995 | b)Výroba 1,2-dichlóretánu a jeho spracovanie alebo použitie na tom istom mieste, s výnimkou použitia uvedeného pod písmenom e) | Mesačná | 12 | 6 | 1. 1. 1993 | | 5 | 2,5 | 1. 1. 1995 | | denná | 24 | 12 | 1. 1. 1993 | | 10 | 5 | 1. 1. 1995 | c)Spracovanie 1,2-dichlóretánu na látky iné ako vinylchlorid | Mesačná | 2,5 | 1 | 1. 1. 1993 | | denná | 5 | 2 | 1. 1. 1993 | d)Použitie EDC na odmasťovanie kovov [mimo priemyselného miesta patriaceho pod písmeno b)] | Mesačná | — | 0,1 | 1. 1. 1993 | | denná | — | 0,2 | 1. 1. 1993 | e)Použitie EDC pri výrobe meničov iónov | Mesačná | — | — | — | | denná | — | — | — | Položka B (59): Kvalitatívne ciele Prostredie | Kvalitatívne ciele (μg/l) | Majú sa dodržiavať od | Vnútrozemské povrchové vody | 10 | 1. 1. 1993 | Vody v ústiach riek | Vnútorné pobrežné vody, iné ako vody v ústiach riek | Teritoriálne vody | Komisia porovná výsledky monitorovania vykonaného v súlade s treťou zarážkou článku 13 ods. 1 smernice 76/464/EHS s orientačnou koncentráciou 2,5 μg/liter. Do roku 1998 Komisia preskúma kvalitatívne ciele na základe skúseností získaných pri uplatňovaní súčasných opatrení. Položka C (59): Referenčná metóda merania 1. Referenčná metóda merania, ktorá sa má použiť na určenie prítomnosti 1,2-dichlóretánu v odpadových vodách a vo vodnom prostredí, je plynová chromatografia s detekciou zachytávania elektrónov po extrakcii pomocou vhodného rozpúšťadla alebo plynová chromatografia po izolácii pomocou procesu "očisti a zachyť" a zachytením za použitia kryogenicky chladeného kapilárneho odlučovača. Hranica určenia je 10 μg/liter pre odpadové vody a 1 μg/liter pre vodné prostredie. 2. Správnosť a presnosť metódy musí dosahovať plus alebo mínus 50 % pri koncentrácii, ktorá predstavuje dvojnásobok hodnoty hranice určenia. 3. Členské štáty môžu stanoviť koncentrácie EDC odkazom na množstvo AOX, EOX alebo VOX za predpokladu, že sa Komisia najprv presvedčí, či tieto metódy dávajú rovnaké výsledky, a to len do prijatia všeobecnej smernice o rozpúšťadlách. Príslušné členské štáty budú pravidelne uvádzať vzťah koncentrácie EDC a použitého ukazovateľa. "IX. Osobitné ustanovenia týkajúce sa trichlóreténu (TRI) (č. 121) [12] CAS 79.01.6" Položka A (121): Limitné hodnoty emisných noriem [13] Typ priemyselného zariadenia | Typ priemernej hodnoty | Limitné hodnoty vyjadrené ako | Majú sa dodržiavať od | hmotnosť (g/t) | koncentrácia (mg/l) | a)Výroba trichlóreténu (TRI) a tetrachlóreténu (PER) | Mesačná | 10 | 2 | 1. 1. 1993 | | 2,5 | 0,5 | 1. 1. 1995 | | denná | | | | | | 20 | 4 | 1. 1. 1993 | | | 5 | 1 | 1. 1. 1995 | b)Používanie TRI na odmasťovanie kovov | Mesačná | | 0,1 | 1. 1. 1993 | | denná | | 0,2 | 1. 1. 1993 | Položka B (121): Kvalitatívne ciele Prostredie. | Kvalitatívne ciele (μg/liter) | Majú sa dodržiavať od | Vnútrozemské povrchové vody | 10 | 1. 1. 1993 | Vody v ústiach riek | Vnútorné pobrežné vody, iné ako vody v ústiach riek | Teritoriálne vody | Komisia porovná výsledky monitorovania vykonaného v súlade s treťou zarážkou článku 13 ods. 1 smernice 76/464/EHS s orientačnou koncentráciou 2,5 μg/liter. Do roku 1988 Komisia preskúma kvalitatívne ciele na základe skúseností získaných pri uplatňovaní súčasných opatrení. Položka C (121): Referenčná metóda merania 1. Referenčná metóda merania, ktorá sa použije na určenie prítomnosti trichlóreténu (TRI) v odpadových vodách a vo vodnom prostredí, je plynová chromatografia s detekciou zachytávania elektrónov po extrakcii pomocou vhodného rozpúšťadla. Hranica určenia pre TRI je 10 μg/liter pre odpadové vody a 0,1 μg/liter pre vodné prostredie. 2. Správnosť a presnosť metódy musí dosahovať plus alebo mínus 50 % pri koncentrácii, ktorá predstavuje dvojnásobok hodnoty hranice určenia. 3. Členské štáty môžu stanoviť koncentrácie TRI s odkazom na množstvo AOX, EOX alebo VOX za predpokladu, že sa Komisia najprv presvedčí, či tieto metódy dávajú rovnaké výsledky, a aj to len do prijatia všeobecnej smernice o rozpúšťadlách. Príslušné členské štáty budú pravidelne určovať vzťah koncentrácie TRI a použitého ukazovateľa. X. Osobitné ustanovenia týkajúce sa tetrachlóreténu (PER) (č. 111) [18] CAS 127–18–4 Položka A (111): Limitné hodnoty emisných noriem [19] Typ priemyselného zariadenia | Typ priemernej hodnoty | Limitné hodnoty vyjadrené ako | Majú sa dodržiavať od | hmotnosť (g/t) | koncentrácia (mg/l) | a)Výroba trichlóreténu (TRI) a tetrachlóreténu (PER) (procesy TRI-PER) | mesačná | 10 | 2 | 1. 1. 1993 | | 2,5 | 0,5 | 1. 1. 1995 | | denná | 20 | 4 | 1. 1. 1993 | | 5 | 1 | 1. 1. 1995 | b)Výroba chloridu uhličitého (tetrachlórmetánu) a tetrachlóreténu (procesy TETRA-PER) | mesačná | 10 | 5 | 1. 1. 1993 | | 2,5 | 1,25 | 1. 1. 1995 | | denná | 20 | 10 | 1. 1. 1993 | | 5 | 2,5 | 1. 1. 1995 | c)Používanie PER na odmasťovanie kovov | mesačná | — | 0,1 | 1. 1. 1993 | | denná | — | 0,2 | 1. 1. 1993 | d)Výroba chlórfluorkarbónu | mesačná | — | — | — | | denná | — | — | — | Položka B (111): Kvalitatívne ciele Prostredie | Kvalitatívne ciele (μg/l) | Majú sa dodržiavať od | Vnútrozemské povrchové vody | 10 | 1. 1. 1993 | Vody v ústiach riek | Vnútorné pobrežné vody, iné ako vody v ústiach riek | Teritoriálne vody | Komisia porovná výsledky monitorovania vykonaného v súlade s treťou zarážkou článku 13 ods. 1 smernice 76/464/EHS s orientačnou koncentráciou 2,5 μg/liter. Komisia do roku 1998 preskúma kvalitatívne ciele na základe skúseností získaných pri uplatňovaní súčasných opatrení. Položka C (111): Referenčná metóda merania 1. Referenčná metóda merania, ktorá sa použije na určenie prítomnosti tetrachlóreténu (PER) v odpadových vodách a vo vodnom prostredí, je plynová chromatografia s detekciou zachytávania elektrónov po extrakcii pomocou vhodného rozpúšťadla. Hranica určenia pre PER je 10 μg/liter pre odpadové vody a 0,1 μg/liter pre vodné prostredie. 2. Správnosť a presnosť metódy musí dosahovať plus alebo mínus 50 % pri koncentrácii, ktorá predstavuje dvojnásobok hodnoty hranice určenia. 3. Členské štáty môžu stanoviť koncentrácie PER s odkazom na množstvo AOX, EOX alebo VOX za predpokladu, že sa Komisia najprv presvedčí, či tieto metódy dávajú rovnaké výsledky, a aj to len do prijatia všeobecnej smernice o rozpúšťadlách. Príslušné členské štáty budú pravidelne určovať vzťah koncentrácie PER a použitého ukazovateľa. Osobitné ustanovenia týkajúce sa trichlóbenzénu [25](TCB) (117, 118) [26] Položka A (117, 118): Limitné hodnoty emisných noriem Dohoda: Časom nesmie dôjsť k významnému priamemu alebo nepriamemu zvýšeniu znečistenia spôsobenému vypúšťaním TCB a ovplyvňujúcemu koncentrácie v sedimentoch a/alebo v telách mäkkýšov a/alebo kôrovcov a/alebo rýb. Typ priemyselného zariadenia | Typ priemernej hodnoty | Limitné hodnoty vyjadrené ako | Majú sa dodržiavať od | hmotnosť (g/t) | koncentrácia (mg/l) | a)Výroba TCB prostredníctvom dehydrochlorácie HCH a/alebo spracovanie TCB | mesačná | 25 | 2,5 | 1.1.1993 | | 10 | 1 | 1.1.1995 | | denná | 50 | 5 | 1.1.1993 | | 20 | 2 | 1.1.1995 | b)Výroba a/alebo spracovanie chlórobenzénov pomocou chlórovania benzénu | mesačná | 5 | 0,5 | 1.1.1993 | | 0,5 | 0,05 | 1.1.1995 | | denná | 10 | 1 | 1.1.1993 | | 1 | 0,1 | 1.1.1995 | Položka B (117, 118): Kvalitatívne ciele Dohoda: Časom nesmie dôjsť k významnému zvýšeniu koncentrácie TCB v sedimentoch a/alebo v telách mäkkýšov a/alebo kôrovcov a/alebo rýb. Prostredie | Kvalitatívne ciele (μg/liter) | Majú sa dodržiavať od | Vnútrozemské povrchové vody | 0,4 | 1. 1. 1993 | Vody v ústiach riek | Vnútorné pobrežné vody, iné ako vody v ústiach riek | Teritoriálne vody | Komisia porovná výsledky monitorovania vykonaného v súlade s treťou zarážkou článku 13 ods. 1 smernice 76/464/EHS s orientačnou koncentráciou 0,1 μg/liter. Do roku 1998 Komisia preskúma kvalitatívne ciele na základe skúseností získaných pri uplatňovaní súčasných opatrení. Položka C (117, 118): Referenčná metóda merania 1. Referenčná metóda merania, ktorá sa použije na určenie prítomnosti trichlórbenzénu (TCB) v odpadových vodách a vo vodnom prostredí, je plynová chromatografia s detekciou zachytávania elektrónov po extrakcii pomocou vhodného rozpúšťadla. Hranica určenia je pre každý izomér osobitne 1 μg/liter pre odpadové vody a 10 μg/liter pre vodné prostredie. 2. Referenčná metóda, ktorá sa použije na určenie TCB v sedimentoch a organizmoch, je plynová chromatografia s detekciou zachytávania elektrónov po zodpovedajúcej príprave vzorky. Hranica určenia je pre každý izomér osobitne 1 μg/kg sušiny. 3. Členské štáty môžu stanoviť koncentrácie TCB s odkazom na množstvo AOX alebo EOX za predpokladu, že sa Komisia najprv presvedčí, či tieto metódy dávajú rovnaké výsledky, a aj to len do prijatia všeobecnej smernice o rozpúšťadlách. Príslušné členské štáty budú pravidelne určovať vzťah koncentrácie TCB a použitého ukazovateľa. 4. Správnosť a presnosť metódy musí dosahovať plus alebo mínus 50 % pri koncentrácii, ktorá predstavuje dvojnásobok hodnoty hranice určenia. [1] Článok 5 smernice 86/280/EHS sa vzťahuje najmä na EDC, ktorý sa používa ako rozpúšťadlo mimo miesta výroby alebo spracovania, ak sú ročne vypúšťané množstvá nižšie ako 30 kg/rok. Na takéto malé vypúšťané množstvá sa môže uplatniť výnimka z požiadaviek článku 3 smernice 76/464/EHS. Bez ohľadu na článok 5 ods. 3 smernice 86/280/EHS musia členské štáty najneskôr do 1. januára 1993 zaviesť vlastné osobitné programy. V tej istej lehote ich musia oznámiť Komisii. [12] Článok 5 smernice 86/280/EHS sa vzťahuje najmä na TRI, ktorý sa používa ako rozpúšťadlo pri chemickom čistení, pri extrakcii tukov alebo odstraňovaní zápachov a pri odmasťovaní kovov, ak ročne vypúšťané množstvo predstavuje menej ako 30 kg/rok. Na takéto malé vypúšťané množstvá sa môže uplatniť výnimka z požiadaviek článku 3 smernice 76/464/EHS. Bez ohľadu na článok 5 ods. 3 smernice 86/280/EHS musia členské štáty najneskôr do 1. januára 1993 zaviesť vlastné osobitné programy. V tej istej lehote ich musia oznámiť Komisii. [18] Článok 5 smernice 86/280/EHS sa vzťahuje najmä na PER, ktorý sa používa ako rozpúšťadlo pri chemickom čistení, pri extrakcii tukov alebo odstraňovaní zápachov a pri odmasťovaní kovov, ak ročne vypúšťané množstvo predstavuje menej ako 30 kg/rok. Na takéto malé vypúšťané množstvá sa môže uplatniť výnimka z požiadaviek článku 3 smernice 76/464/EHS. Bez ohľadu na článok 5 ods. 3 smernice 86/280/EHS musia členské štáty najneskôr do 1. januára 1993 zaviesť osobitné programy. V tej istej lehote ich musia oznámiť Komisii. [25] Článok 5 smernice 86/280/EHS sa vzťahuje najmä na TCB, ktorý sa používa ako rozpúšťadlo alebo ako základ pre farby v textilnom priemysle, alebo ako zložka olejov, ktoré sa používajú v transformátoroch, dovtedy, kým nebude existovať osobitný právny predpis spoločenstva na túto tému. Bez ohľadu na článok 5 ods. 3 musia členské štáty najneskôr do 1. januára 1993 zaviesť vlastné osobitné programy. V tej istej lehote ich musia oznámiť Komisii. [26] TCB sa môže vyskytovať ako jeden z týchto troch izomérov: - 1, 2, 3-TCB — CAS 87/61–6; - 1, 2, 4-TCB — CAS 120–82–1 (č. 118 v zozname EHS); - 1, 3, 5-TCB — CAS 180–70–3.Technický TCB (č. 117 v zozname EHS) je zmes týchto troch izomérov s prevahou 1, 2, 4-TCB, ktorý môže obsahovať aj malé množstvá di- a tetrachlórbenzénu.Tieto ustanovenia sa v každom prípade vzťahujú na celkový TCB (súčet týchto troch izomérov)." --------------------------------------------------